《意难忘·避暑林塘》
宋代·何梦桂

避暑林塘。数元戎小队，一簇红妆。旌?云影动，帘幕水沉香。金缕彻，玉肌凉。慢拍舞轻扬。更一般，轻弦细管，孤竹空桑。风姨昨夜痴狂。向华峰吹落，云锦天裳。波神藏不得，散作满池芳。移彩鷁，柳阴傍。拚一醉淋浪。向晚来、歌阑饮散，月在纱窗。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。